Președinta Comisiei Europene, Ursula von der Leyen, și președinta Confederației Elvețiene, Viola Amherd, au lansat astăzi, 18 martie, negocierile privind un pachet amplu de măsuri pentru aprofundarea și extinderea relațiilor dintre UE și Elveția, potrivit unui comunicat.
Aceasta urmează adoptării mandatelor de negociere ale Elveției și UE la 8 și, respectiv, 12 martie 2024. Cele două mandate autorizează Comisia și Elveția să negocieze pachetul de măsuri prezentat în înțelegerea comună, aprobată de Consiliul Federal Elvețian și de Comisia Europeană în noiembrie 2023.
Înțelegerea comună confirmă ambiția ambelor părți de a încheia negocierile în acest an. Echipele de negociere se vor reuni începând de mâine, 19 martie.
Beneficii reciproce pentru cetățenii și întreprinderile europene și elvețiene
Negocierile vizează asigurarea unor condiții de concurență echitabile între întreprinderile din UE și cele din Elveția care își desfășoară activitatea pe piața internă a UE și garantează protecția drepturilor cetățenilor UE care lucrează în Elveția, inclusiv nediscriminarea între cetățenii din diferite state membre.
Printre elementele-cheie ale pachetului se numără:
- dispoziții instituționale care să fie incluse în acordurile existente și viitoare cu Elveția legate de piața internă a UE, care să prevadă o aliniere dinamică la legislația UE, interpretarea și aplicarea uniformă a acesteia și soluționarea litigiilor;
- dispoziții privind ajutoarele de stat în mai multe acorduri existente și viitoare cu Elveția referitoare la piața internă;
- un acord care să permită participarea Elveției la programele UE, inclusiv Orizont Europa;
- un acord privind contribuția financiară regulată și permanentă a Elveției la coeziunea socială și economică în UE, ca o contrapartidă la participarea sa la piața internă;
- o relansare a negocierilor în vederea încheierii unor acorduri privind energia electrică, siguranța alimentară și sănătatea și participarea Elveției la agențiile Uniunii Europene pentru programul spațial și pentru căile ferate.
În plus, ca urmare a lansării negocierilor, Comisia deschide posibilitatea ca entitățile elvețiene să se înscrie la cererile de propuneri ale Consiliului European pentru Cercetare, care se vor deschide în 2024. Candidații elvețieni vor fi tratați ca și cum Elveția ar fi o țară asociată, de la admisibilitate și eligibilitate la evaluare, până la pregătirea acordurilor de grant.
UE și Elveția sunt vecini apropiați și au legături transfrontaliere puternice. UE este primul partener comercial al Elveției, în timp ce Elveția este al patrulea partener al UE. Aproximativ 1,5 milioane de cetățeni ai UE trăiesc în Elveția, iar aproximativ 450.000 de cetățeni elvețieni trăiesc în UE. Câteva sute de mii de cetățeni ai UE trec zilnic frontiera pentru a merge la locul de muncă.
Între martie 2022 și noiembrie 2023, UE și Elveția au fost angajate în discuții exploratorii cu privire la viitorul relațiilor lor bilaterale. La 15 decembrie 2023, Comisia și Consiliul Federal au publicat Înțelegerea comună care oferă o consemnare scrisă a rezultatului discuțiilor exploratorii.
Mandatul UE a fost convenit în conformitate cu această înțelegere comună, reflectată în recomandarea Comisiei privind un mandat, prezentată la 20 decembrie 2023.
Mandatul se bazează pe mandatul din 2014 pentru un acord-cadru instituțional, precum și pe mandatele anterioare pentru acordurile privind energia electrică, sănătatea, siguranța alimentară și participarea Elveției la agențiile Uniunii Europene pentru programul spațial și pentru căile ferate.
Alexandra Loy este redactor și specialistă în afaceri europene. Deține un doctorat în domeniul științe politice, dobândit în anul 2018, cu tema analizării impactului președinției României la Consiliul Uniunii Europene asupra sistemului național de coordonare a afacerilor europene. Alexandra este membru al comunității academice din cadrul Școlii Naționale de Studii Politice și Administrative.
You may like
În prezența a cinci lideri europeni, Ursula von der Leyen și El-Sisi au convenit un parteneriat strategic UE – Egipt. UE va investi 7,4 miliarde de euro, inclusiv pentru gestionarea migrației
Franța dorește o "comunitate europeană a inteligenței artificiale" pe care să o conducă: A venit momentul să îmbrățișăm inovația, nu să fim clienți Meta și Google
PE a aprobat raportul politicii de coeziune 2014-2020, negociat în numele S&D de Corina Crețu, fost comisar european pentru politică regională: Nicio regiune nu trebuie lăsată în urmă
Published
5 mins agoon
March 18, 2024By
Teodora IonPublished
2 hours agoon
March 18, 2024Președintele Senatului, Nicolae Ciucă, a primit-o astăzi la Palatul Parlamentului pe Małgorzata Kidawa-Błońska, mareșal al Senatului Republicii Polone, în vederea consolidării dialogului parlamentar cu "cel mai important partener european din regiune".
"Polonia este un aliat al României în NATO și cel mai important partener european din regiune. Această vizită întărește dialogul parlamentar dintre țările noastre, cu partea poloneză având deja relații excelente pe plan diplomatic, economic și geopolitic. Avem multe în comun, România și Polonia fiind țări care au suferit în perioada comunistă, au traversat o tranziție greoaie, iar acum performează în Uniunea Europeană. Și provocările prezentului sunt asemănătoare: șantajul energetic rusesc, amenințările Moscovei și efectele războiul din Ucraina", a transmis președintele Senatului într-un mesaj pe Facebook.
Acesta a remarcat, totodată, că România și Polonia fac deja eforturi comune în gestionarea fluxului de refugiați ucraineni și pentru crearea unui plan european coerent pentru reconstrucția Ucrainei, după război.
De asemenea, președinta Senatului polonez l-a asigurat că "Varșovia ne sprijină necondiționat în procesul de aderare deplină la Spațiul Schengen și la OCDE". Nicolae Ciucă am apreciat, deopotrivă, și susținerea fermă pe care Polonia o acordă parcursului european al Republicii Moldova și al Ucrainei.
Published
3 hours agoon
March 18, 2024By
Teodora IonConcrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- Cristian Bușoi6 days ago
- NATO6 days ago
- EDITORIALE6 days ago
- EUROPARLAMENTARI ROMÂNI4 days ago
- NATO1 week ago